CELEX: 62015TN0019
Language: el
Date: 2015-01-16 00:00:00
Title: Υπόθεση T-19/15: Προσφυγή της 16ης Ιανουαρίου 2015 — Gómez Echevarría κατά ΓΕΕΑ — M and M Direct (wax by Yuli’s)

16.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/33
            
         Προσφυγή της 16ης Ιανουαρίου 2015 — Gómez Echevarría κατά ΓΕΕΑ — M and M Direct (wax by Yuli’s)
   (Υπόθεση T-19/15)
   (2015/C 089/40)
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Yuleidy Caridad Gómez Echevarría (Benalmádena, Ισπανία) (εκπρόσωπος: E. López-Chicheri y Selma, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: M and M Direct Ltd (Λονδίνο, Ηνωμένο Βασίλειο)
   
      Στοιχεία σχετικά με τη διαδικασία ενώπιον του ΓΕΕΑ
   
   
      Δικαιούχος του επίδικου σήματος: Η προσφεύγουσα
   
      Επίδικο σήμα: Κοινοτικό εικονιστικό σήμα που περιέχει τα λεκτικά στοιχεία «wax by Yuli’s» — Κοινοτικό σήμα υπ’ αριθ. 9 099 367
   
      Διαδικασία ενώπιον του ΓΕΕΑ: Διαδικασία για την κήρυξη ακυρότητας
   
      Προσβαλλόμενη απόφαση: Απόφαση του πρώτου τμήματος προσφυγών του ΓΕΕΑ της 6ης Νοεμβρίου 2014 στην υπόθεση R 951/2014-1
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 6ης Νοεμβρίου 2014, καταδικάζοντας την αιτούσα την κήρυξη ακυρότητας στα δικαστικά έξοδα, περιλαμβανομένων των εξόδων της παρούσας διαδικασίας·
            
         
               —
            
            
               επικουρικώς, σε περίπτωση απορρίψεως του προηγουμένου αιτήματος, να μεταρρυθμίσει την απόφαση του πρώτου τμήματος προσφυγών του ΓΕΕΑ της 6ης Νοεμβρίου 2014 και να απορρίψει την αίτηση περί κηρύξεως της ακυρότητας του κοινοτικού σήματος υπ’ αριθ. 9 099 367 «wax by Yuli’s», καταδικάζοντας την αιτούσα την κήρυξη ακυρότητας στα δικαστικά έξοδα, περιλαμβανομένων των εξόδων της παρούσας διαδικασίας·
            
         
               —
            
            
               επικουρικώς, σε περίπτωση απορρίψεως των προηγουμένων αιτημάτων, να μεταρρυθμίσει την απόφαση του πρώτου τμήματος προσφυγών του ΓΕΕΑ της 6ης Νοεμβρίου 2014 όσον αφορά τα δικαστικά έξοδα και να μη συνυπολογίσει τα δικαστικά έξοδα που προέκυψαν από την εκπροσώπηση δια δικηγόρου στην ασκηθείσα κατά της αποφάσεως του τμήματος ακυρώσεως του ΓΕΕΑ προσφυγή.
            
         
      Προβαλλόμενοι λόγοι
   
   
               —
            
            
               Παράβαση του άρθρου 64 του κανονισμού 207/2009, σε συνδυασμό με το άρθρο 41, παράγραφος 2, στοιχείο α', του Χάρτη των Θεμελιωδών Δικαιωμάτων της Ευρωπαϊκής Ένωσης.
            
         
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009, λόγω υποβολής της αιτήσεως περί κηρύξεως της ακυρότητας του σήματος καθ’ υπέρβαση εξουσίας.
            
         
               —
            
            
               Εσφαλμένη εφαρμογή και ερμηνεία του άρθρου 53, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχείο β', του κανονισμού 207/2009, λόγω μη υπάρξεως κινδύνου συγχύσεως.
            
         
               —
            
            
               Εσφαλμένη εφαρμογή και ερμηνεία του κανόνα 94.1.7 του κανονισμού 2868/95 της Επιτροπής, σε συνδυασμό με το άρθρο 85, παράγραφος 1 του κανονισμού 207/2009.